Kristin Wallevik

Kristin Wallevik (født 24. mai 1965) er en norsk siviløkonom og høyrepolitiker. Hun ble i 2021 ansatt som direktør for det statseide forskningsinstituttet Norwegian Research Centre (NORCE) med rundt tusen ansatte. Hun har frem til 2021 vært dekan ved Handelshøyskolen ved Universitetet i Agder og har tidligere vært direktør i Agderforskning.

Hun har en MBA-grad i internasjonal ledelse fra Monterey Institute of International Studies i USA og ph.d.-grad i internasjonal ledelse fra Handelshøjskolen i København. Hun forsker primært på innovasjon, innovasjonsledelse og eierstyring, og har vært involvert i prosjekter knyttet til fornybar energi, mekanisk industri, innovasjon og regionsanalyser.

Hun er bystyremedlem for Høyre i Kristiansand og har styreverv i en rekke virksomheter.

Referanser

Norske siviløkonomer